Uruguaya markanx sata phaxsinx 19.128 uka kamach taqi quta iramankir uruguayankirinakataki “Santuario de ballenas y delfines” ukjam sat utt’ayäna. Kamachix lamar quta jak’ankirinakatak ukat economia uruguaya ukanakatakkikiwa, wallinanak tilfinanak jiwayaña, arknaqaña, katuña ukanakax jark’t’atäxiwa, janiw kuna lurawinakas utjañapakiti sasa.
Ukatsa, jakaskir ballenanak delfinanak apnaqañanakax markasatakis anqäxa markatakis jark’t’atäxiwa. Kamachix khitinakatix jan phuqhapkan ukanakatakix taripatani. Ukat khitinakatix q’umachirjam uñjirip jupanakax qutar mantañatakix marka irpirinakat mayisipxañapa. Kipkarakiw kamachix utjani, khitinakat arknaqapxan usuchjapxan ukjamat jiwayapxas ukanakatakix kamachirjamaw uñjatani.
Kamachix mayacht’asisin Poder legislativo ukan utt’ayasi, ukat 13 uru sata phaxsinw José Mujica irpirix kamachx taqinir qhanstayxi.
19.128 kamachix politicas conservacionistas utjki ukanak juk’amp ch’amañchani, Ministerio de Ganadería Agricultura y Pesca (MGAP) ukat la Dirección Nacional de Recursos Acuáticos (DINARA) ukanakan irpxaruta. DINARAn irpiripaxa: Daniel Gilardoni, Presidencian arsunwa: “jiwas markasatakix umanjam sarnaqañaw yanqhachawixa, jilpachax embarcaciones ukanakamp tupthaptasaw usuchjat jiwapxi sasa”.
Santuario de ballenas y delfines ukjam utt’ayatatx “Uruguay santuario de ballenas y delfines: Dejad que los cetáceos vengan a mí” uruguaya umanakax mä qullqinchaw markar utjayani, ukjam sasaw qilqantata “Uruguay santuario de ballenas y delfines: Jaytxama, wallinanakax jutappan nayaru” Uruguayana sutincht’ata blog Ballenas.
Ukjam kamchi utt’ayasipanx waljaninakaw kunaynan amuyt’awinakx arsupxi. Ukatx Redes sociales ukanakanx walt’atanw uñacht’awinakax Uruguay ukan “Santuario de ballenas y delfines” ukjam tukutapata.
Jana (@Piper_uy) jupax maymarax Twitter ukat ch’amanchan kamachi utjañpataki:
Haz clic para apoyar la creación de un santuario de ballenas en Uruguay http://t.co/N7x1uVMN
— Jana (@Piper_uy) agosto 14, 2012
Maysatxa, Palacio Legislativo uksanx sata qallta phaxsin 2012 maranx walja jisk'a yatiqirinakaw tantacht'asipxäna, ukatax yatisiw aka Lourdes Vitabar (@louvitabar) ukana:
A las 9 escolares d Maldonado y Rocha (apadrinados x Paez Vilaró) van a Pcio Leg. para promover proyecto ley santuario ballenas @ballenasuy
— Lourdes Vitabar (@louvitabar) octubre 3, 2012
Partido Nacional por Rivera, ukankiri Gerardo Amarilla (@GerardoAmarilla) jupax 12 uru achuqa phaxsinw aka kamachi askinjam utt’ayasiñapatakix arsxäna:
El Santuario de Ballenas y Delfines quedó aprobado hoy en la Cámara de Diputados y pasará al Senado donde podría convertirse en ley.
— Gerardo Amarilla (@GerardoAmarilla) marzo 12, 2013
Ukjarusti, Animales Sin Hogar (@ASHcomUY) jupanakax sata phaxsin kamachi utt’ayasitap ist’asax kusisipxanwa, ukats Colonia uksan má wallina ijwatapatx jachapxanwa:
Por un lado festejamos la excelente noticia de la creación de un santuario para ballenas y delfines en nuestras… http://t.co/DTtyd0hXVQ
— Animales sin Hogar (@ASHcomUY) septiembre 4, 2013
Juk’amp ecosistema marino uruguayo uk uñjatañapatakix Organización para la Conservación de Cetáceos (OCC)ukan Facebook ukat Twitter.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn ayr_Latn ayr_Latn spa_Latn ayr_Latn ayr_Latn spa_Latn grn_Latn ayr_Latn spa_Latn spa_Latn ayr_Latn